title: "Augustus"
text: "Augustus (b\u00e4\u00e4ren Gaius Octavius, uk Octavianus neemd; * 23. September 63 f.Kr. uun Room; \u2020 19. August 14 uun Nola bi Neapel) wiar faan 27 f.Kr. tu san duas de iarst keiser faan det R\u00f6\u00f6msk Rik. Hi wiar Julius C\u00e4sar san gratnefe.\n\nLeewent\nEfter Julius C\u00e4sar san duas naam de stootsmaan Marcus Antonius at meecht faan det R\u00f6\u00f6msk Republiik. En konflikt begand man twesken ham an de r\u00f6\u00f6msk Senaat, wat f\u00f6r Octavianus \u00fc\u00fcs C\u00e4sar san efterfulger wiar. En kurt b\u00fcrgerkrich bruch \u00fctj, diaruun Octavianus uun a slacht bi Mutina jin Marcus Antonius woon. Kurt diarefter begand man en konflikt twesken Octavianus an a Senaat, an hi wurd frinjer m\u00e4 Antonius an en \u00f6ler stootsmaan, Lepidus.\n\nAt republiik wurd 40 apdiald: Antonius fing a uast, Octavianus a waast an Lepidus Afrika. Lepidus ferlus bal at meecht. Auer Antonius tup m\u00e4 Kleopatra VII. k\u00f6ningin faan Egypten wiar an handelt ham \u00fc\u00fcs en uastelk prins, begand en konflikt twesken ham an Octavianus. Octavianus naam efter en slacht Alexandria: Antonius an Kleopatra ded jo kurt diarefter tu kurt.\n\nOctavianus kaam 29 tu Room turag an naam a tiitel imperator auer. 13. Janewoore 27 saad hi amtelk, dat at republiik welermaaget as. Trii daar leeder ded tu ham a Senaat a tiitel Augustus. Det republikaans \u00fctjsen faan Augustus sin reegiment fersteet man en monarchii, wat en autokraatisk karakter hed.\n\nLuke uk diar\n R\u00f6\u00f6msk Keisern faan det Juulisk-Claudisk Dynastii: Augustus (27 f.Kr.-14), Tiberius (14-37), Caligula (37-41), Claudius (41-54), Nero (54-68).\n\nR\u00f6\u00f6msk Rik"